Keskustelu:Luettelo naiskirjailijoista

message: Tarvitsemmeko tällaista? Minun mielestäni emme. Emme vaikka joku haluaisi tehdä luettelon myös mieskirjailijoista, sillä kirjailijuus ei ole sukupuolikysymys, kuten ei suurin osa ammateista. Sivuseikka on että luettelo paisuu hallitsemattomaksi. --Ottilia Puttonen (keskustelu) 1. toukokuuta 2020 kello 08.41 (EEST)
replies: text: Mitä kummallista tässä on? Luetteloita on hyvin monenlaisia ja naiseudesta (naisliikkeestä ym.) on artikkeleja. Useana vuonna on ollut wikiprojekti Punaisten linkkien naiset ja olen siinä tehnyt paljon artikkeleja naiskirjailijoista. Siinä naiseuden luokitus perustuu Wikidataan, jossa siis on kenttä henkilöiden sukupuolelle. Monissa Wikeissä on suorastaan naisten luokka, kuten Kategori:Kvinnor sv-wikissä tai eri alojen naisille kuten Category:Finnish women architects. --Kospo75 (keskustelu) 1. toukokuuta 2020 kello 08.56 (EEST)
replies: text: :Punaisten linkkien naiset -projektin, johon itsekin osallistun, on tarkoitus tehdä itsensä jonainen päivänä tarpeettomaksi: projekti päättyy silloin, kun artikkeleita on yhtä paljon miehistä ja naisista. Tämä luettelo puolestaan väittää naista poikkeukseksi kirjailijoista. Monissa kulttuureissa nainen on yhä poikkeus ja naiset mitätöidään naiskirjailijoiksi, naispoliitikoiksi, naisihmisiksi. Suomenkielisessä wikipedia tällaista karsinointia ei pidä tehdä. --Ottilia Puttonen (keskustelu) 1. toukokuuta 2020 kello 09.26 (EEST)
replies: text: :: Niin kauan kuin täällä pitää erikseen tehdä projekteja artikkeleja varten näillä luetteloilla on tarvetta. Itseäni risoo tälläiset projektit koska tällä hetkellä se vääjäämättä johtaa siihen että naisella on matalammat kriteerit saada artikkeli tänne kuin miehellä. Historiasta johtuen merkittäviä miehiä on kuitenkin huomattavasti enemmän. Ja sitten epämerkittävät naiset saattavat saada poistoäänestyksissä jotain "nätti tyttö" -ääniä vaikka vastaavat miehet poistetaan heti. Korkki74 (keskustelu) 1. toukokuuta 2020 kello 15.25 (EEST)

text: Menneinä vuosisatoina naisten osuus julkisuutta saaneista kirjailijoista oli huomattavan vähäinen, ja on aina hyväksi auttaa lukijoita marginaali-ilmiöiden löytämisessä massasta. Miten olisi aikarajaus tähän luetteloon, jolloin päästäisiin myös pois häiritsevästä sivuseikasta? Esimerkiksi 1960-luvun (tai jonkin muun perustellun aikarajan) jälkeen julkisuuteen nousseet naiset jätettäisiin listalta pois? Samalla voisi myös miettiä luettelon järjestämistä ajan mukaan, kun aakkosjärjestys kuitenkin on tässä sangen epäolennainen asia. Luettelon poistamista kokonaan en kannata. --Lax (keskustelu) 1. toukokuuta 2020 kello 10.16 (EEST)
replies: text: ::En näe tässä luettelossa mitään naisia halventavaa. Entä miksi juuri naiskirjailijat on tässä nyt tulilinjalla eikä nuo muut naisaiheiset luettelot? --Kospo75 (keskustelu) 1. toukokuuta 2020 kello 10.21 (EEST)

text: Minustakaan me emme tarvi tällaisia sukupuoli-identiteettiluetteloita sen enempää kuin rotu- ja uskontoidentiteettiiluetteloitakaan. Niitähän olisi sitä paitsi loputtomasti. Syynä ei kuitenkaan ole se, että tämä olisi "naisten mitätöintiä", sillä naiskirjailijoista puhuvat enimmäkseen naiset itse. Esimerkiksi Yleisradion sivuilla on naiskirjailijat-kategoria, ja naiskirjailijajuttuja siellä näyttäisivät kirjoittavan lähinnä valveutuneet naistoimittajat. Sen sijaan artikkeli naiskirjallisuus olisi wikimerkittävä aihe ja osittain samanlainen genre kuin esimerkiksi nuortenkirjallisuus. Urheilussa ja muissa sukupuolierotelluissa yhteyksissä tietysti naisten sarjojen osanottajista ja voittajista voi tehdä luetteloita. --Savir (keskustelu) 1. toukokuuta 2020 kello 10.49 (EEST)
replies: text: :Äskeisellä viittauksella muihin luetteloihin en tarkoittanut urheilua vaan esim. tiedettä. --Kospo75 (keskustelu) 1. toukokuuta 2020 kello 11.17 (EEST)
replies: text: ::Voisitko muotoilla yleissäännön, joka määrittelisi tämäntyyppisten henkilöluetteloiden wikimerkittävyyden. --Savir (keskustelu) 1. toukokuuta 2020 kello 12.53 (EEST)

text: :Samaa mieltä, kannatan poistoa. --Sblöbö (keskustelu) 5. toukokuuta 2020 kello 19.50 (EEST)

text: Tämän tyyppisen tiedon kokoamiseen on paljon järkevämpää käyttää luokkia, joita on huomattavasti helpompaa pitää ajantasaisina. Sukupuolijaottelu on tällaisessa aihepiirissä myös muutenkin tarpeetonta. Tällaisia vastaavia sukupuoliluokkia on poistettu aiemmin kahdessa poistoäänestyksessä: Wikipedia:Poistoäänestykset/Luokka:Naispääministerit ja  Wikipedia:Poistoäänestykset/Luokka:Naismiljardöörit. --Msaynevirta (k · m) 4. toukokuuta 2020 kello 18.33 (EEST)
replies: text: : Ehdotat siis tämän sijasta käytettäväksi luokkaa vaikka sellaiset on jo äänestetty poistettaviksi? Mikähän idea tuossakin kommentissa taas oli? --Lax (keskustelu) 4. toukokuuta 2020 kello 19.01 (EEST)
replies: text: ::Tarkoituksena oli viitata yleisesti ottaen tämän tyyppiseen tietoon, vrt. esim. Luettelo eläimistä, jonka sisältö sopisi wikin toteutuksen puolesta huomattavasti paremmin luokaksi. Mitä näiden naisluokkiin ja -luetteloihin tulee, olen niiden poistamisen kannalla, sillä mielestäni sukupuoli on näissä aihepiireissä usein aika tarpeeton lajitteluperuste. --Msaynevirta (k · m) 4. toukokuuta 2020 kello 19.10 (EEST)
Itse käsitän wikimerkittävyyden niin että epämerkittävät sivut poistetaan. Tämän luettelon poistaminen tarkoittaisi, että naisten kirjoittama kirjallisuus "ilmiönä" olisi epämerkittävä. Kuitenkin naiskirjallisuutta tarkastellaan ilmiönä muuallakin kuin fi-wikissä, kuten edelläkin mainitaan. Vai tarkoitetaaanko merkittävyydellä tässä sitä että asia kuuluisi naisille itselleen, olisi ikään kuin sisäpiirin asia (tai olisi vähemmistön leimaamista). En ole löytänyt sellaista merkitävyyskriteeriä. Suomen Wiki poikkeaa tässä kielteisyydessä huomattavasti länsimaista vastaavista, joisssa naiseutta voi käsitellä luokkina ja luetteloinakin. Täällähän ei suvaita "naisluokkia" niin kuin muualla, joten sama merkittävyyskeskustelu tulisi naiskirjailijoiden luokallekin. --Kospo75 (keskustelu) 4. toukokuuta 2020 kello 18.54 (EEST)
(HH poistettu --Msaynevirta (k · m) 5. toukokuuta 2020 kello 12.34 (EEST)) Artikkelin aihe on ehdottomasti merkittävä, naiskirjailijuutta on käsitelty monissa erinomaisissa julkaistuissa teksteissä ympäri historian ja pitkin maailmaa. Iivarius (keskustelu) 5. toukokuuta 2020 kello 10.00 (EEST)

text: Iivarius Olet ymmärtänyt väärin. Luettelo naiskirjailijoista ei käsittele naiskirjailijuutta eikä naiskirjallisuutta (lue tämä). Heitä ei yhdistä muu kuin se mitä heillä on housuissa eli etteivät he ole miehiä. Luettelon kirjoittajissa on siis kaikenlaisten alojen kirjoittajia: Delia Bacon tunnetaan Shakespeare-kommenteistaan, Agnija Barto oli lastenkirjailija, Agatha Christie, tiedät kyllä mitä, ei ainakaan naiskirjallisuutta, Anne Frank, jonka saatat myös tietää, ei mitään tekemistä naiskirjallisuuden kanssa. Ja niin edelleen. Aniharva heistä mieltää itsensä nimenomaan naiskirjailijaksi. Oletko sinä miesmikä-se-nyt-olikaan-ammattisi? Onko siellä erikseen naistyöntekijöitä ja miestyöntekijöitä? --Abc10 (keskustelu) 6. toukokuuta 2020 kello 10.46 (EEST)
replies: text: :Ei tässä puhutakaan mitään "naiskirjallisuudesta" (enkä muista sellaista termiä koskaan muuallakaan kuulleeni) vaan naiskirjailijoista. Jos "naiskirjallisuudella" tarkoitetaan sellaista, jota myös lukevat etupäässä tai lähes yksinomaan naiset, tai sitten suoranaisesti feminististä kirjallisuutta, olet kyllä varmasti oikeassa: mainitsemiesi kirjailijoiden teokset eivät ainakaan ole sellaista laatua eivätkä läheskään kaikkien muidenkaan naiskirjailijoiden teokset.

text: :Tosiasia kuitenkin on, että varhaisempina aikoina naiskirjailijoita, kirjoittivatpa he minkälaista kirjallisuutta tahansa, oli sen verran vähän, että he epäilemättä kiinnittivät jo harvinaisuutensa vuoksi erityistä huomiota. Nykyaikana tilanne on kuitenkin muuttunut. Sen vuoksi pitäisin tätä luetteloa kyllä merkittävänä, sillä se havainnollistaa tätäkin historiallista muutosta. Sen vuoksi luettelo olisi kuitenkin syytä muuttaa sarakejakoiseksi ja varustaa sillä monessa muussa luettelossa olevalla toiminnallisuudella, että se voidaan näyttää muunkin tiedon kuin nimen mukaisessa järjestyksessä, erityisesti syntymävuoden. -KLS (keskustelu) 8. toukokuuta 2020 kello 09.41 (EEST)
replies: text: :: Kommentissani linkitin naiskirjallisuuden lähteeseen, jossa se määritellään. Naispuolisia kirjailijoita tulee koko ajan lisää, ja luettelon pitäminen ajan tasalla on jo nyt mahdoton, sillä eri puolilla maailmaa naispuolisia kirjailijoita on ja aloittaa koko ajan mittaamaton määrä. Aiheesta voi kirjoittaa artikkelin, mutta tämä luettelo ei sinänsä kerro kehityksestä mitään. --Abc10 (keskustelu) 8. toukokuuta 2020 kello 10.35 (EEST)
Vastustan poistoa. Tähän luetteloon kohdistuva kritiikki naispuolisten kirjailijoiden "poikkeavuuden" painottamisesta on ymmärrettävää. Tästä keskustelusta muistui mieleeni artikkeli Sukupuolivinouma Wikipediassa, joka mainitsee The Guardian -lehden kritiikin tämän englanninkielistä versiota kohtaan, koska se on huonommin järjestetty (aakkosjärjestyksessä sukunimen mukaan) kuin pornonäyttelijöiden vastaava luettelo vuosikymmenittäin. Ottilia Puttonen kirjoitti ylempänä, että monissa kulttuureissa naiset mitätöidään sukupuolensa edustajiksi eikä fi-wikissä näin kuuluisi tehdä. Toisaalta tämän aihe on globaalissa mittakaavassa merkittävä ja auttaa lukijoita löytämään kirjallisesti ansioituneita naisia. Jos tämä poistetaan voidaan katsoa uudestaan naismiljardöörien ja muiden vastaavien naisluetteloiden merkittävyyttä. --Suomalta (keskustelu) 9. toukokuuta 2020 kello 00.55 (EEST)
Vastustan poistoa. Luettelo palvelee lukijoita ja on merkittävä. --4shadoww (keskustelu) 11. toukokuuta 2020 kello 16.36 (EEST)
thread_title:  Merkittävyys